JayJayThrowThrow/commonwealth-wiki-mix huggingface dataset:
शीघ्र गुणाकार

शालेय जिवनात शिकवल्या जाणाऱ्या गुणाकारच्या पद्धती बऱ्याच किचकट असतात.त्यामुळे विद्यार्थ्यांच्या मनात गणिताबद्दल भयगंड निर्माण होतो. याशिवाय शिघ्र गणिताच्या बऱ्याच पद्धती आहेत. त्या सोप्या व पूर्ण नवीन असल्यामुळे मुलांना त्यांची आवड निर्माण होऊन गणितात गोडी निर्माण होऊ शकते.
एक अत्यंत सुलभ पद्धत

या पद्धतीने सर्वच नाही पण बरेच गुणाकार अतिशय सहजपणे करता येतात.

शिग्र गुणाकारा साथी विविध कसोट्या वापरण्यात येतात. जसे की कोणत्याही संख्येला ५ ने गुणले की शेवटी ५च किंवा ० येते.

वर्ग:अंकगणित
गुलजार

+गुलजार यांचे खरे नाव संपूर्णसिंह कालरा आहे. भारतातील एक कवी, गीतकार, हिंदी चित्रपट दिग्दर्शक, निर्माते अश्या बहुमुखी प्रतिभेचे धनी गुलज़ार यांचा जन्म ऑगस्ट १८, १९३६ रोजी पंजाबमधील दीना येथे झाला. हे ठिकाण सध्या पाकिस्तानात आहे.
बालपण

गुलजार यांना लहानपणापासून गीतांच्या भेंड्यांमध्ये भाग घ्यायला आवडत असे. त्यावरून त्यांना पुढे कविता व नंतर उत्तर हिंदुस्थानी शास्त्रीय संगीतात रस वाटू लागला. ते शेजाऱ्यांकडे जाऊन तंतुवाद्य वाजविण्याचा अभ्यास करीत. गुलजार जेव्हा महाविद्यालयात गेले तेव्हा ते नियमितपणे रविशंकर आणि अली अकबर खान यांच्यासारख्यांच्या वाद्यसंगीताच्या कार्यक्रमांना जाऊ लागले.
फाळणीनंतर

हिंदुस्तानची फाळणी झाल्यानंतर गुलजार यांचे कुटुंब फार वर्षे पाकिस्तानात राहू शकले नाही. ती मंडळी भारतात अमृतसरला आली आणि गुलजार मुंबईला. इथे ते एका मोटार गॅरेजमध्ये काम करू लागले, मुंबईत त्यांना हिंदी चित्रपटांचे आकर्षण वाटू लागले. फावल्या वेळात ते कविता करत. बिमल रॉय, हृषीकेश मुखर्जी आणि हेमंत कुमार यांना भेटून ते आपल्या कविता वाचून दाखवू लागले. परिणामी बंदिनी चित्रपटासाठी गुलजार यांनी ’मोरा अंग अंग लै ले, मुझे श्यामरंग दै दे’ हे गाणे लिहिले आणि ते बिमल रॉय यांचे पूर्णवेळचे असिस्टंट झाले. ते गाणे अतिशय लोकप्रिय झाले आणि गुलजार यांना जिकडे तिकडे गीतलेखनासाठी बोलावणी येऊ लागली.

नंतरच्या काळात गुलजार यांनी हृषीकेश मुखर्जी, असित सेन यांच्या चित्रपटांसाठीही गीते लिहिली.
गुलज़ार यांची गीतशैली

गुलज़ार हे हिंदी चित्रपटसृष्टीत आपल्या विशिष्ट शब्दशैलीसाठी ओळखले जातात. ज्या सामान्यतः गीतांमध्ये वापरल्या जात नाहीत, अश्या प्रतिमा गुलज़ार यांच्या गीतांमध्ये ठिकठिकाणी वापरलेल्या आढळतात.

उदाहरण म्हणून काही गीते :

* ”सत्या” चित्रपटील अतिशय लोकप्रिय गीत- "सपने में मिलती हैं!" हे गीत नावीन्यपूर्ण प्रतिमा वापरून अगदी हृदयंगम झाले आहे.

सारा दिन सडकों पे खाली रिक्षे सा पीछे पीछे फिरता हैं ।

* बंटी और बबली मधील

ऑंखें भी कमाल करती हैं पर्सनल से सवाल करती हैं. हे फक्त काही नमुने. गुलज़ार यांचे प्रत्येक गीत अशा प्रतिमांनी पुरेपूर असते.

* ओंकारामधील बीडी आणि नमक इश्क़ का
गुलज़ार-एक गीतकार

गुलज़ार यांनी पुढील चित्रपटांसाठी गीते लिहिली आहेत.

* आनंद (१९७०)
* ओंकारा(२००६)
* खामोशी (१९६९)
* गुड्डी (१९७१)
* जान-ए-मन(२००६)
* थोडीसी बेवफाई
* दो दूनी चार (१९६८)
* नमकहराम (१९७३)
* बंटी और बबली(२००५)
* बावर्ची (१९७२)
* सफर (१९७०)
दिग्दर्शित चित्रपट

* मेरे अपने (१९७१)
* कोशिश (१९७२)
* परिचय (१९७२)
* अचानक (१९७३)
* ऑंधी (१९७५)
* खुशबू (१९७५)
* मौसम (१९७५)
* किनारा (१९७७)
* किताब (१९७७)
* मीरा (१९७९)
* नमकीन (१९८२)
* अंगूर (१९८२)
* इजाजत (१९८७)
* लिबास (१९८८)
* लेकिन... (१९९०)
* माचिस (१९९६)
* हु तू तू (१९९९)
गुलजार यांची पुस्तके

* बोस्की (कवितासंग्रह)
* तक़सीम (हिंदी कथासंग्रह)
* देवडी (मूळ हिंदी कथासंग्रहाचा मराठी अनुवाद-अनुवादक अंबरीश मिश्र)
* धुऑं ( हिंदी कथासंग्रह)
* मिर्झा गालिब (मराठी अनुवाद - अंबरीश मिश्र)
गुलजार यांना मिळालेले पुरस्कार

* साहित्य अकादमी पुरस्कार २००२ मध्ये धुऑं या कथासंग्रहासाठी
* पद्मभूषण पुरस्कार २००४ मध्ये
* ऑस्कर पुरस्कार जय हो या स्लमडॉग मिलेनिअर या गीताच्या लेखनासाठी
* दादासाहेब फाळके पुरस्कार (२०१३)
* 2023 सालचा 58 वा ज्ञानपीठ पुरस्कार गुलजार यांना उर्दूसाठी प्रदान करण्यात आला आहे. (२०२४ मध्ये)
(अपूर्ण)

वर्ग:हिंदी कवी
वर्ग:भारतीय गीतकार
वर्ग:इ.स. १९३६ मधील जन्म
वर्ग:पद्मभूषण पुरस्कारविजेते
वर्ग:पुरुष चरित्रलेख
वर्ग:साहित्य अकादमी पुरस्कार विजेते
वर्ग:दादासाहेब फाळके पुरस्कारविजेते
वर्ग:राष्ट्रीय चित्रपट पुरस्कार, सर्वोत्कृष्ट गीतकार
ख्रिश्चन

thumb
thumb
ख्रिश्चन (ख्रिस्चन) किंवा ख्रिस्ती हे ख्रिश्चन धर्माचे अनुयायी आहेत, जो येशू ख्रिस्ताच्या जीवनावर आणि शिकवणींवर आधारित एकेश्वरवादी अब्राहम धर्म आहे. ख्रिस्त आणि ख्रिश्चन हे शब्द Koine Greek शीर्षक ख्रिस्तोस Christós (Χριστός) या शब्दापासून बनविलेले आहेत, हिब्रू बायबलमधील संज्ञा मशीहा mashiach (מָשִׁיחַ)चे भाषांतर आहे.
लोकसंख्या

२०११ मधील प्यु रिसर्च सेंटरच्या सर्वेक्षणानुसार २०१० मध्ये जगभरात सुमारे २.२ अब्ज (३१%) ख्रिस्ती होते. २०५० पर्यंत ख्रिश्चन लोकसंख्या ३ अब्जांपेक्षा जास्त होण्याची शक्यता आहे. २०१२ च्या प्यू रिसर्च सेंटरच्या सर्वेक्षणानुसार जर सध्याची स्थिती कायम राहिली तर २०५० मध्ये ख्रिस्ती हा जगातील सर्वात मोठा धर्म राहील.

३७% ख्रिस्ती अमेरिकेत राहतात, सुमारे २६% युरोपमध्ये राहतात, २४% उप-सहारा आफ्रिकेत राहतात, १३% आशिया आणि पॅसिफिकमध्ये राहतात आणि १% मध्य पूर्व आणि उत्तर आफ्रिकेत राहतात. जगभरातील सर्व ख्रिस्ती लोकांपैकी निम्मे कॅथोलिक (५०%) आहेत, तर तृतीयांशपेक्षा जास्त प्रोटेस्टंट (३७%) व ऑर्थोडॉक्स (१२%) आहेत. इतर ख्रिश्चन गट जगाच्या उर्वरित भागात आहेत. ख्रिस्ती लोक १५८ देशांत आणि प्रदेशांत आहेत. २८ कोटी ख्रिस्ती अल्पसंख्याक म्हणून जगतात.

ख्रिश्चनांची लोकसंख्या जगभरात सुमारे २१.५ लक्ष (३१%) असून ते मोठ्या प्रमाणात प्रामुख्याने दक्षिण अमेरिका, उत्तर अमेरिका, ऑस्ट्रेलिया, युरोप या खंडांमध्ये आढळतात. आशियाात ख्रिश्चन धर्मीय हे बौद्ध, हिंदू व मुस्लिमांच्या तुलनेत फार कमी आहे परंतु आफ्रिका खंडाची अर्ध्यापेक्षा थोडी कमी लोकसंख्या ही ख्रिश्चन आहे. ख्रिश्चन असा एकमेव धर्म आहे की, ज्याचे प्रत्येक खंडात कोट्यवधी अनुयायी आहेत. जगभरातील लहान मोठ्या अशा सुमारे १५० देशांत ख्रिश्चन बहुसंख्य आहेत. भारताच्या लोकसंख्येत ख्रिश्चनांचे प्रमाण २.३% आहे आणि हा धर्म भारताच्या ४ राज्यांत बहुसंख्य आहे.
संप्रदाय

ख्रिश्चन धर्माचे ३३,०००हून अधिक संप्रदाय असून त्यांना मानणाऱ्या ख्रिश्चनांतही प्रकार आहेत.
* रोमन कॅथलिक
* प्रोटेस्टंट
** ल्युथेरन
** कॅल्व्हिनिस्ट
** इव्हॅंजेलिकल
** बॅप्टिस्ट
** मेथाॅडिस्ट
* रूढीवादी प्रोटेस्टंट
* क्वेकर
* एपिस्कोपल
* ईस्टर्न ऑर्थोडॉक्स
ख्रिश्चन सण

* ॲश वेनसडे
* ईस्टर (पाश्चा)
* गुड फ्रायडे
* ट्रिनिटी सनडे
* नाताळ (ख्रिसमस)
* पाम सनडे
* रिसरेक्शन डे
* लेन्ट
* स्ट्रोव्ह ट्यूसडे (पॅनकेक डे), वगैरे
चित्र


Famous Christians.jpg
Famous Christians around the world.jpg
Famous Eastern and Oriental Orthodox Christians Mosaic.jpg
Famous Other Christians Mosaic.jpg
Famous Protestants.jpg

हे सुद्धा पहा

* बौद्ध
* हिंदू
* मुस्लिम
* जैन
* पारशी
* शीख
संदर्भ


वर्ग:ख्रिश्चन धर्म
वर्ग:धर्म
ज्यू लोक

इवलेसे|उजवे|300px|प्रसिद्ध ज्यू व्यक्तींचे कोलाजचित्र. सव्य पद्धतीने: अल्बर्ट आइनस्टाइन, मोशे बेन मायमोन, [[गोल्डा मायर, एमा लाझारस.]]
ज्यू (ज्यूईश) किंवा यहुदी (हिब्रू: יְהוּדִים , येहूदिम ) हे ज्यू धर्मीय लोक आहेत. त्यांचा धर्मग्रंथ तोराह आहे. ज्यू, ज्यूइश लोक या नावांनीही हे लोक संबोधले जातात. हे लोक राष्ट्रक, वंशधर्मीय स्वरूपाचा समाज असून प्राचीन काळात मध्यपूर्वेतील इस्रायेली, अर्थात हिब्रू लोकांपासून उत्पन्न झाले.
दुसऱ्या महायुद्धाच्या काळात हिटलरने त्याच्या नाझी सैन्याद्वारे सुमारे ६० लाख ज्यू लोक ठार मारले तेव्हा जगभरातील १ कोटी ७० लाख ज्यू लोकसंख्या ही १ कोटी १० लाखावर आली होती.

इस्राएली लोकांना ज्यू , यहुदी, हिब्रू किंवा इस्राएली या नावानेही ओळखले जाते. अब्राहाम हा या लोकांचा आदिपुरुष समजला जातो. तो खल्डियातील (आताचे इराक) ऊर या गावचा रहिवासी होता. ऊर म्हणजे सध्याच्या दक्षिण इराकमधील तेल एल मुकायार हे शहर होय. तेथून निघून अब्राहाम मेसोपोटेमियातील हारान येथे आला. आणि तेथून तो कनान म्हणजे आजच्या इस्राएल या सुपीक प्रदेशात आला. त्या ठिकाणी त्या वेळी कनांनी लोकांची वस्ती होती.
देशनिहाय लोकसंख्या

अमेरिकेची संयुक्त संस्थाने व इस्राईल या देशात ज्यू लोकांची प्रामुख्याने वस्ती आहे. इ.स. २०१० साली जगभरात ज्यू लोकांची संख्या १,३४,२८,३०० इतकी होती.
* - ५७,०३,७००
* - ५२,७५,०००
* - ४,८३,५००
* - ३,७५,०००
* - २,९२,०००
भारत देशामध्ये आजमितीस अंदाजे ५,००० ज्यू धर्मीय व्यक्ती आहेत. यात बेने इस्रायेल, बेनाई मेनाशे, कोचिन ज्यू आणि बेने इफ्रैम या गटांचा समावेश होतो. या ५००० लोकांपैकी जवळपास २७०० लोक मुंबईव कोकणात आहेत. इस्रायलच्या निर्मितीनंतर बरेच भारतीय ज्यू तिकडे निघून गेल्याने आता त्यांची भारतातील संख्या अत्यल्प झाली आहे.
हे सुद्धा पहा

* ज्यूवाद
संदर्भ व नोंदी

वर्ग:ज्यू धर्म
वर्ग:वांशिक समूह
तोराह

thumb|right|upright|तोराह
तोराह ज्यू (यहुदी ) धर्माचा धर्मग्रंथ आहे. बायबल मधील पहिला भाग म्हणजे जुना करार होय. या जुन्या करारातील ३९ पुस्तके म्हणजे यहुदी लोकांचा धर्मग्रंथ होय. त्याला तानक असे म्हणतात. या धर्मग्रंथाचे तीन विभाग आहेत.

१. तोराह (ग्रंथपंचक किंवा नियमशास्त्र) : या विभागातील पहिल्या पाच पुस्तकांना तोराह असे म्हणतात. ती पुस्तके अशी : १ उत्पत्ती २. निर्गम ३. लेवीय ४. गणना ५. अनुवाद

२. नबीईम (संदेष्ट्यांची पुस्तके) : संदेश्ट्यांची २२ पुस्तके या विभागात मोडतात.

३. खतूविम (पवित्र लेख) : उरलेली एकूण १२ पुस्तके या विभागात समाविष्ट आहेत.

•तानक हा शब्द हिब्रू बायबलसाठी (जुना करार) वापरला जातो. (यहुदी बायबल).

•हिब्रू बायबलचे (जुन्या कराराचे) तीन मुख्य विभाग आहेत.

•ग्रंथपंचक (तोराह – TORAH)- पहिली ५ पुस्तके

•संदेष्ट्यांचे ग्रंथ (नबीईम – NEBIIM) – २२ पुस्तके

•पवित्र लेख (खतुविम – KETHUBIM)- १२ पुस्तके

•वरील तीनही ग्रंथांची आद्याक्षरे मिळून तानक हा शब्द हिब्रू बायबलसाठी वापरला जातो. हिब्रु बायबलमध्ये एकूण ३९ पुस्तके आहेत.
वर्ग:ज्यू धर्म
न्युर्नबर्ग

न्युर्नबर्ग (जर्मन: Nürnberg, इंग्लिश उच्चारः न्युरेम्बर्ग, Nuremberg) हे जर्मनीच्या बायर्न राज्यामधील एक शहर आहे. न्युर्नबर्ग फ्रांकोनिया ह्या भौगोलिक क्षेत्रात म्युनिक शहराच्या १७० किमी उत्तरेस पेग्निट्झ नदीच्या काठावर वसले आहे.

११व्या शतकात स्थापन झालेले न्युर्नबर्ग पवित्र रोमन साम्राज्यामधील एक महत्त्वाचे स्थान होते. साम्राज्याची संसद व न्यायालय न्युर्नबर्गच्या किल्ल्यात भरत असत. १३व्या शतकात न्युर्नबर्ग हे युरोपमधील एक मोठे व्यापार केंद्र होते. नाझी जर्मनीच्या कालावधीत न्युर्नबर्ग हे अ‍ॅडॉल्फ हिटलरचे एक अत्यंत महत्त्वाचे लष्करी केंद्र होते. हिटलरने ज्यूविरोधाचे कायदे मंजूर करण्याकरिता राइचश्टागला न्युर्नबर्ग येथे बैठक घेण्याचे आदेश दिले होते. दुसऱ्या महायुद्धामध्ये न्युर्नबर्गची मोठ्या प्रमाणावर हानी झाली. युद्ध संपल्यानंतर होलोकॉस्ट व इतर गुन्ह्यांमध्ये सहभागी असलेल्या नाझी लष्करी अधिकाऱ्यांवर न्युर्नबर्ग येथेच खटले भरण्यात आले होते.

सध्या न्युर्नबर्ग हे जर्मनीमधील एक मोठे व्यापारी व औद्योगिक शहर आहे. अनेक महामार्ग येथे येउन मिळत असल्याने व आपल्या भौगोलिक स्थानामुळे पूर्व व मध्य युरोप सोबत जर्मनीच्या व्यापाराचे न्युर्नबर्ग हे महत्त्वाचे केंद्र आहे.
खेळ

फुटबॉल हा न्युर्नबर्गमधील सर्वात लोकप्रिय खेळ आहे. जर्मनीमधील बुंदेसलीगामधून खेळणारा १. एफ.से. न्युर्नबर्ग हा संघ येथेच स्थित आहे. येथील फ्रांकनस्टेडियोनमध्ये १९७२ उन्हाळी ऑलिंपिक व २००६ फिफा विश्वचषकामधील फुटबॉल सामने खेळवले गेले होते.
जुळी शहरे

न्युर्नबर्गचे जगातील खालील शहरांसोबत सांस्कृतिक व व्यापारी संबंध आहेत.
* नीस
* क्राकूफ
* स्कोप्ये
* ग्लासगो
* सान कार्लोस
* गेरा
* प्राग
* खार्कीव्ह
* हडेरा
* शेन्झेन
* अंताल्या
* कवाला
* अटलांटा
* व्हेनिस
संदर्भ
हे सुद्धा पहा

*जर्मनीमधील शहरांची यादी
बाह्य दुवे

* अधिकृत संकेतस्थळ
*


वर्ग:जर्मनीमधील शहरे
वर्ग:न्युर्नबर्ग
भारत सरकार

भारत सरकार (इंग्लिश: Government of India) हे भारताच्या प्रजासत्ताकाचे संवैधानिक सरकार आहे. केंद्र सरकार ह्या नावाने देखील ओळखले जाणारे भारत सरकार भारतामधील २८ राज्ये व ९ केंद्रशासित प्रदेशांचे सर्वभौम प्रशासक आहे. भारत सरकारचे काम राष्ट्रीय राजधानी नवी दिल्ली येथून चालते.
संसद

भारताचे सरकार संसदीय राज्यपद्धतीनुसार चालते ज्यामध्ये भारताची संसद देशाचे सर्व कायदे ठरवते व बव्हंशी कामकाज पाहते. संसदेची दोन सदने आहेत.
*लोकसभा - ह्यामधील ५४३ सदस्य निवडणुकीमध्ये थेट नागरिकांद्वारे निवडले जातात.
*राज्यसभा - ह्यामधील २४५ सदस्य अप्रत्यक्षपणे राज्य व केंद्रशासीत प्रदेश विधिमंडळांद्वारे निवडले जातात.

भारताचे पंतप्रधान तसेच केंद्रीय मंत्रिमंडळामधील सर्व सदस्यांना संसद सदस्य असणे बंधनकारक आहे.
कार्यकारिणी शाखा

राष्ट्रपती

राष्ट्रपती हा भारताचा राष्ट्रप्रमुख असून संविधानाच्या कलम ५३ (१) अन्वये त्याला अनेक अधिकार दिले गेले आहेत. राष्ट्रपतीचे कामकाज पंतप्रधानाच्या सल्ल्याने चालत असून त्याचे बहुतेक हक्क केवळ औपचारिक स्वरूपाचे आहेत. खालील महत्त्वाच्या पदांची नियुक्ती राष्ट्रपतीद्वारे केली जाते.
*भारतामधील राज्यांचे राज्यपाल
*सर्वोच्च न्यायालयाचे सरन्यायाधीश व उच्च न्यायालयांचे न्यायाधीश
*ॲटर्नी जनरल
*प्रमुख निवडणुक अधिकारी
*कॅबिनेट सचिव
उपराष्ट्रपती

उपराष्ट्रपती हा राष्ट्रपतीखालोखाल दुसऱ्या क्रमांकाचा वरिष्ठ नेता असून राष्ट्रपतीच्या अनुपस्थितीत कारभार संभाळण्याची जबाबदारी त्याच्यावर आहे.
मंत्रीमंडळ

भारताच्या केंद्रीय मंत्रिमंडळामध्ये पंतप्रधान व ३५ कॅबिनेट मंत्री असतात.
हे ही पहा

*नेहरू युवा केंद्र
बाह्य दुवे

*अधिकृत संकेतस्थळ


सरकार, भारत
मॉस्को

मॉस्को (रशियन: Москва मस्क्वा) ही रशिया देशाची राजधानी व सर्वात मोठे शहर आहे. मॉस्को हे युरोपामधीलही अत्यंत महत्त्वाचे शहर मानले जाते. हे शहर राजकीय, आर्थिक, धार्मिक, सांस्कृतिक, शैक्षणिक आदी सर्वच क्षेत्रात अग्रेसर आहे.

राजेशाही काळात व नंतरच्या भूतपूर्व सोवियेत संघाच्या तसेच सोव्हिएत रशियाच्या राजधानीचे शहर असलेल्या मॉस्को शहरातच रशियाचे राष्ट्राध्यक्ष यांचे निवासस्थान, रशियन संसद ड्यूमा आणि महत्त्वाची सर्व शासकीय कार्यालये आहेत.
इतिहास

भूगोल

मॉस्को शहर रशियाच्या पश्चिम भागात मोस्कवा नदीच्या काठावर वसले आहे.
हवामान
जनसांख्यिकी

प्रशासन

अर्थव्यवस्था

संस्कृती

खेळ

मॉस्कोमध्ये जगातील सर्व प्रमुख खेळांसाठी मोठ्या प्रमाणावर अद्ययावत सुविधा उपलब्ध आहेत. मॉस्को १९८० उन्हाळी ऑलिंपिक स्पर्धांचे यजमान शहर होते. ह्या स्पर्धेसाठी वापरले गेलेले लुझनिकी स्टेडियम रशियामधील सर्वात मोठे तर युरोपमधील चौथ्या क्रमांकाचे मोठे स्टेडियम असून येथे १९९८-९९ युएफा चषकाचा अंतिम सामना तसेच यु‌एफा चॅंपियन्स लीगच्या २००७-०८ हंगामामधील अंतिम सामना येथेच खेळवले गेले होते. २०१८ फिफा विश्वचषक स्पर्धेच्या ११ यजमान शहरांमध्ये मॉस्कोचा समावेश आहे. येथील ओत्क्रिती अरेना ह्या नव्या बांधल्या गेलेल्या स्टेडियममध्ये काही सामने खेळवले जातील तर लुझनिकी स्टेडियममध्ये अंतिम सामना खेळवण्यात येईल.

रशियन प्रीमियर लीग फुटबॉल स्पर्धेमध्ये मॉस्को महानगरामधील पी.एफ.सी. सी.एस.के.ए. मॉस्को, एफ.सी. डायनॅमो मॉस्को, एफ.सी. लोकोमोटिव मॉस्को व एफ.सी. स्पार्ताक मॉस्को हे चार क्लब खेळतात.
वाहतूक

मॉस्को महानगराला वाहतूक पुरवण्यासाठी मॉस्को मेट्रो ही जगातील दुसरी सर्वात वर्दळीची भुयारी जलद वाहतूक सेवा येथे कार्यरत आहे. रशियन रेल्वेचे मॉस्को हे सर्वात मोठे केंद्र आहे. सायबेरियामधून धावणाऱ्या व व्लादिवोस्तॉक तसेच रशियामधील अतिपूर्व भागाला जोडणाऱ्या सायबेरियन रेल्वेची सुरुवात मॉस्कोमधूनच होते. तसेच मॉस्को-सेंट पीटर्सबर्ग रेल्वे ही रशियामधील सर्वात जुनी रेल्वे येथूनच सुरू होते. मॉस्को यारोस्लाव्स्की रेल्वे स्थानक व लेनिनग्राद्स्की रेल्वे स्थानक ही मॉस्कोमधील प्रमुख स्थानके आहेत.

हवाई वाहतूकीसाठी मॉस्कोमध्ये ५ मोठे विमानतळ आहेत.
*शेरेमेत्येव्हो आंतरराष्ट्रीय विमानतळ (SVO)
*दोमोदेदोव्हो आंतरराष्ट्रीय विमानतळ (DME)
*बिकोव्हो विमानतळ (BKA)
*ओस्ताफ्येव्हो आंतरराष्ट्रीय विमानतळ
*नुकोव्हो आंतरराष्ट्रीय विमानतळ
जुळी शहरे

जगातील खालील शहरांसोबत मॉस्कोचे सांस्कृतिक व वाणिज्य संबंध आहेत.


|}
https://en.m.wikipedia.org/wiki/List_of_twin_towns_and_sister_cities_in_India
संदर्भ

17.
बाह्य दुवे

वर्ग:रशियामधील शहरे
वर्ग:युरोपातील देशांच्या राजधानीची शहरे
वर्ग:उन्हाळी ऑलिंपिक यजमान शहरे
सजीव

जिवंत, श्वसन करणारा व जिवंतपणाची इतर लक्षणे दाखवणारा प्राणी.
सजीव ही व्याख्या सर्व सजीवाना लागू आहे.फक्त प्राण्याना नाही. जीव म्हणजे काय हा प्रश्न सुद्धा तसा जटिल आहे. सजीव सृष्टीमधील सर्वात लहान घटक म्हणजे पेशी. एकदा पेशी नष्ट झाली म्हणजे सजीवाचे आस्तित्व संपले. या पृथ्वीवर पेशी सजीव आहे. पेशीची व्याख्या- पेशी पटलाने बद्ध. पेशी अंतर्गत चयापचय श्वसन, अन्न ग्रहण, उत्सर्जन अशा क्रिया चालू आहेत. पेशीची वाढ होते,पेशी विभाजन होते. पेशी विघटन म्हणजे पेशीचा मृत्यू. सर्वसजीवाना मृत्यू आहे.पेशीचे कार्य ऊर्जा विनिमयाच्या नियमानुसार चालते. पेशीपटलामधून आलेल्या अन्न रेणूंच्या चयापचयामधून पेशी आवश्यक ऊर्जा निर्माण करते. थोडक्यात पृथ्वीवर पेशीबाहेर सजीव कोठेही नाही.
सजीवांची लक्षण

*श्वसन
*वाढ
*स्थलांतरण क्षमता
*प्रजनन क्षमता
*पेशीमय रचना
*उत्सर्जन
*चेतनाक्षमता
*मृत्यू
संशोधकांनी सजीवांच्या संख्येचा अंदाज बांधण्यासाठी काही गणिती सिद्धांताचाही आधार घेतला. त्याच्या आधारे सजीवांची संख्या १०१२ एवढी असल्याचा म्हणजे '१०० अब्जांच्या' घरात असल्याचा अंदाज व्यक्त करण्यात आला.


वर्ग:निसर्ग
वर्ग:जीवशास्त्र
युनायटेड किंग्डम

ग्रेट ब्रिटन व उत्तर आयर्लंडचे संयुक्त राजतंत्र (प्रचलित नाव: United Kingdom of Great Britain and Northern Ireland); युनायटेड किंग्डम हा उत्तर युरोपातील एक देश (संयुक्त राजतंत्र) आहे. युनायटेड किंग्डममध्ये इंग्लंड ,स्कॉटलंड, वेल्स व उत्तर आयर्लंड ह्या देशांचा समावेश होतो. ह्यापैकी इंग्लंड, स्कॉटलंड व वेल्स हे ग्रेट ब्रिटन ह्या बेटावर तर उत्तर आयर्लंड आयर्लंड ह्या बेटावर वसला आहे.

युनायटेड किंग्डम हा युरोपातील व जगातील एक विकसित देश आहे. तसेच, ते युरोपियन संघाचे संघराज्य आहे, व संयुक्त राष्ट्रसंघाच्या सुरक्षा परिषदेचे स्थायी सदस्य आहे. युनायटेड किंग्डम हे राष्ट्रकुल परिषद, जी-८, नाटो इत्यादि अंतर्राष्ट्रीय संस्थांचे सदस्य राज्य आहे.
इतिहास
भूगोल

चतु:सीमा

युनायटेड किंग्डम हा असा देश आहे की ज्याची सीमा फक्त दुसऱ्या एकाच देशासोबत आहे. युनायटेड किंग्डमच्या उत्तर आयर्लंड देशाच्या नैऋत्येला आयर्लंड हा देश आहे व इतर सर्व बाजुंनी समुद्र आहे.
राजकीय विभाग

left|250 px|thumb|युनायटेड किंग्डमचे घटक देश
युनायटेड किंग्डममध्ये इंग्लंड ,स्कॉटलंड, वेल्स व उत्तर आयर्लंड ह्या देशांचा समावेश होतो.
मोठी शहरे
समाजव्यवस्था

वस्तीविभागणी

धर्म

बहुसंख्य लोक हे ख्रिस्ती धर्माचे अनुयायी आहेत .
शिक्षण

संस्कृती

राजकारण

युनायटेड किंग्डम एक संवैधानिक राजेशाही अंतर्गत एक एकसंध राज्य आहे.
क्वीन एलिझाबेथ दुसरा ब्रिटनच्या राज्याचे प्रमुख आणि प्रमुख असून पंधरा अन्य स्वतंत्र राष्ट्रमंडल देशांची राणी आहे. राजाकडे "सल्ला घेण्याचा हक्क, प्रोत्साहनाचा अधिकार आणि चेतावणीचा अधिकार" आहे. युनायटेड किंग्डमचा संविधान अनिश्चित आहे आणि बहुतेक असंख्य लिखित स्त्रोतांचा संग्रह असतो, त्यात कायदे, न्यायनिर्मित केस कायदा आणि आंतरराष्ट्रीय संधि समावेश आहेत.
सामान्य नियम आणि "संवैधानिक कायदा" यांच्यात तांत्रिक फरक नसल्यामुळे, यूके संसदे "संवैधानिक सुधारणा" करू शकते केवळ संसदेच्या कृती पार करून, आणि अशा प्रकारे संविधानाच्या जवळजवळ कोणत्याही लिखित किंवा अवांछित घटकाला बदलण्याची किंवा समाप्त करण्याचे राजकीय सामर्थ्य आहे.तथापि, संसदेत असे कोणतेही नियम होऊ शकत नाहीत जे भविष्यात संसदेत बदलू शकणार नाहीत.
अर्थतंत्र

खेळ

* ऑलिंपिक खेळात
बाह्य दुवे

*
*
*


वर्ग:युरोपातील देश
वर्ग:जी-२० सदस्य देश
टेक्सास

टेक्सास (; स्पॅनिश: तेक्सास) हे अमेरिकेची संयुक्त संस्थाने देशातील क्षेत्रफळ व लोकसंख्या ह्या दोन्ही बाबतीत दुसऱ्या क्रमांकाचे राज्य आहे. देशाच्या दक्षिण भागात मेक्सिकोच्या सीमेवरील हे राज्य एकेकाळी मेक्सिकोचा तेखास प्रांत तसेच अमेरिकन संघात विलिन होण्याआधी काही वर्षे स्वतंत्र राष्ट्र (टेक्सासचे प्रजासत्ताक) होते.

टेक्सासच्या पूर्वेला लुईझियाना, ईशान्येला आर्कान्सा, उत्तरेला ओक्लाहोमा व पश्चिमेला न्यू मेक्सिको ही राज्ये, दक्षिणेला मेक्सिकोची कोआविला, नुएव्हो लिओन व तामौलिपास ही राज्ये तर आग्नेयेस मेक्सिकोचे आखात आहे. ऑस्टिन ही टेक्सासची राजधानी आहे तर ह्युस्टन, डॅलस व सॅन ॲंटोनियो ही प्रमुख शहरे आहेत.

सध्या टेक्सास हे अमेरिकेतील आर्थिक, सांस्कृतिक, औद्योगिक व राजकीय क्षेत्रांमध्ये एक महत्त्वाचे राज्य आहे. अमेरिकेतील दुसऱ्या क्रमांकाची अर्थव्यवस्था असणाऱ्या टेक्सासचा $१.२२८ सहस्त्रअब्ज इतका जीडीपी भारत देशाच्या जीडीपीसोबत तुलनात्मक आहे. कृषी, खनिज तेलविहीरी, संरक्षण, उर्जा हे टेक्सासमधील काही प्रमुख उद्योग आहेत. टेक्सासमधील व्यापार व उद्योगांसाठी पोषक वातावरण, कमी कर, स्वस्त व मोठ्या संख्येने उपलब्ध असणारा मजूरवर्ग इत्यादी कारणांमुळे अमेरिकेमधील इतर राज्यांमधून (विशेषतः उत्तर व ईशान्येकडील) अनेक उद्योग टेक्सासमध्ये स्थानांतरित झाले आहेत व होत आहेत. ह्यामुळे टेक्सासमधील लोकसंख्यावाढीचा दर अमेरिकेमध्ये सर्वाधिक आहे. २००० ते २०१० ह्या दहा वर्षांदरम्यान टेक्सासाची लोकसंख्या २० टक्क्यांनी वाढली.

भौगोलिक दृष्ट्या मेक्सिकोला लागून असल्यामुळे मेक्सिकन व स्पॅनिश संस्कृतीचा टेक्सासवर पगडा आहे. येथील २७ टक्के रहिवासी स्पॅनिश भाषिक आहेत.
जनसंख्या

टेक्सासची लोकसंख्या अमेरिकेमध्ये दुसऱ्या क्रमांकावर आहे (कॅलिफोर्निया खालोखाल). येथील २/३ लोक महानगर क्षेत्रांमध्ये राहतात.
मोठी शहरे

*ह्युस्टन - २०,९९,४५१
*सॅन ॲंटोनियो - १३,२७,४०७
*डॅलस - ११,९७,८१६
*ऑस्टिन - ७,९०,३९०
*फोर्ट वर्थ - ७,४१,२०६
*एल पॅसो - ६,४९,१२१
मोठी महानगरे

*डॅलस-आर्लिंग्टन-फोर्टवर्थ: ६३,७१,७७३
*ह्युस्टन-शुगरलॅंड-बेटाउन: ५९,४६,८००
*सॅन ॲंटोनियो महानगरः २१,४२,५०८
*ऑस्टिन-राउंड रॉकः १७,१६,२८९
गॅलरी


चित्र:NASA Neutral Buoyancy Laboratory Astronaut Training.jpg|ह्युस्टनमधील नासाचे जॉन्सन स्पेस सेंटर.
चित्र:Mission San Antonio aka Alamo.jpg|सान ॲंटोनियोमधील अलामो किल्ला.
चित्र:High Five.jpg|डॅलसमधील रस्त्यांचे जाळे.
चित्र:Texas State Capitol Night.jpg|टेक्सास राज्य संसद भवन.
चित्र:Texas quarter, reverse side, 2004.jpg|टेक्सासचे प्रतिनिधित्व करणारे २५ सेंट्सचे नाणे.

बाह्य दुवे

*अधिकृत सरकारी संकेतस्थळ
*टेक्सासचा इतिहास


वर्ग:अमेरिकेची राज्ये



zh-yue:德州
लुईझियाना

लुईझियाना (; ; ) हे अमेरिकेचे एक राज्य आहे. अमेरिकेच्या दक्षिण भागात वसलेले लुईझियाना क्षेत्रफळाच्या दृष्टीने अमेरिकेमधील ३१वे तर लोकसंख्येच्या दृष्टीने २५व्या क्रमांकाचे राज्य आहे.

लुईझियानाच्या दक्षिणेला मेक्सिकोचे आखात, पश्चिमेला टेक्सास, उत्तरेला आर्कान्सा तर पूर्वेला मिसिसिपी ही राज्ये आहेत. बॅटन रूज ही लुईझियानाची राजधानी तर न्यू ऑर्लिन्स हे सर्वात मोठे शहर आहे. मिसिसिपी ही अमेरिकेमधील सर्वात मोठी नदी राज्याच्या मधून वाहते. राज्याचा दक्षिणेकडील भाग दलदलीच्या स्वरूपाचा आहे.

मासेमारी व शेती हे दोन येथील सर्वात मोठे उद्योग आहेत. दरडोई उत्पन्नाच्या बाबतीत लुईझियानाचा देशात ४१वा क्रमांक लागतो. येथील मोठ्या प्रमाणावर उपलब्ध असणाऱ्या जलमार्गांमुळे सागरि वाहतूकीचे लुईझियाना हे अमेरिकेमधील सर्वात मोठे केंद्र आहे. मिसिसिपी नदीवर बांधलेले दक्षिण लुईझियाना बंदर हे पश्चिम गोलार्धातील सर्वात मोठे बंदर आहे.

अमेरिकन संघात सामील होण्यापूर्वी लुईझियाना ही एक फ्रेंच वसाहत होती. त्यामुळे येथील संस्कृतीवर फ्रेंच पगडा जाणवतो. आज्च्या घडीला लुईझियाना राज्यातील ३२.१ टक्के रहिवासी आफ्रिकन अमेरिकन वंशाचे आहेत. बॉबी जिंदाल हे भारतीय वंशाचे राजकारणी लुईझियानाच्या राज्यपाल पदावर आहेत.
मोठी शहरे

*न्यू ऑर्लिन्स - ३,४३,८२९
*बॅटन रूज - २,२९,४९३
*श्रेव्हीपोर्ट - १,९९,३११
गॅलरी


चित्र:Louisiana state welcome sign.jpg|इंग्लिश व फ्रेंच भाषेतील लुईझियाना स्वागत फलक.
चित्र:Map of Louisiana NA.png|लुईझियानामधील प्रमुख रस्ते व महामार्ग.
चित्र:Louisiana State Capitol at night.jpg|लुईझियाना राज्य संसद भवन.
चित्र:Louisiana quarter, reverse side, 2002.jpg|लुईझियानाचे प्रतिनिधित्व करणारे २५ सेंट्सचे नाणे.

बाह्य दुवे

*अधिकृत सरकारी संकेतस्थळ
*पर्यटन


वर्ग:अमेरिकेची राज्ये
संभाजी ब्रिगेड

संभाजी ब्रिगेड ही महाराष्ट्रातील एक मराठा व बहुजन समाजात काम करणारी संघटना आणि राजकीय पक्ष आहे. संभाजी महाराज यांचे नाव या संघटनेला दिले आहे. ही संघटना समाजात परिवर्तनवादी विचारांचा प्रसार करण्याचे काम करते. पुरुषोत्तम खेडेकर हे या संघटनेचा संस्थापक अध्यक्ष आहेत. मराठा सेवा संघाच्या या "संभाजी ब्रिगेड'मध्ये फूट पडली असून, राजकीय पक्ष म्हणून ब्रिगेडसोबत काम करण्यास नकार दिलेल्या मंडळींनी स्वतंत्र ब्रिगेड स्थापन केली आहे. प्रवीण गायकवाड यांची या नव्या गटाच्या अध्यक्षपदी निवड झाली आहे.
ब्रगेडची कृत्ये

* भांडारकर प्राच्य विद्या संशोधन संस्थेवर हल्ला : जेम्स लेन यांनी लिहिलेल्या शिवाजी : द हिंदू किंग इन इस्लामिक इंडिया या पुस्तकातील जिजाबाई यांच्या तथाकथित बदनामीचा संशय घेऊन संभाजी ब्रिगेडच्या लोकांनी भांडारकर प्राच्य विद्या संशोधन संस्थेवर हल्ला केला. या प्रसंगी ब्रिगेडच्या ७२ तरुणांना पोलिसांनी अटक केली. २०१७ साली या खटल्याचा निकाल लागला आणि त्यामध्ये सर्वच ७२ जणांवर आरोप सिद्ध न करता आल्याने त्यांना निर्दोष मुक्त करण्यात आले.. thumb|150px|भांडारकर प्राच्य विद्या संशोधन संस्थेवर संभाजी ब्रिगेडने हल्ला केला होता. त्यानी ही संस्था जाळली होती.
* रायगडावरील वाघ्या कुत्र्याची समाधी फोडून कुत्र्याचा पुतळा दरीत फेकला. संभाजी ब्रिगेडच्या लोकांनी वाघ्या कुत्र्याच्या पुतळ्यावर हल्ला केला. याचे म्हणणे असे होते की हा शिवाजी महाराजाचा कुत्रा नव्हता.thumb|150px|रायगडावरील वाघ्या कुत्र्याचा पुतळा. हा पुतळा संभाजी ब्रिगेडच्या लोकांनी तोडला होता.
* पुणे महापालिकेच्या महापौर कार्यालयावर केलेला हल्ला: ब्रिगेडचे ४० ते ५० लोक कार्यालयात घुसले आणि तोडफोड केली.
* महाराष्ट्राचे गृहमंत्री आर. आर. पाटील यांच्यावर हल्ला: शिवाजी : द हिंदू किग इन इस्लामिक इंडिया या पुस्तकावरची बंदी सर्वोच्च न्यायालयाने उठवली, त्यावेळेला ब्रिगेडच्या लोकांनी आर. आर. पाटील यांच्या विरोधात आंदोलन केले.
* बाबासाहेब पुरंदरे यांच्यावर शाईफेक केली.
* पुण्याच्या संभाजी उद्यानातला राम गणेश गडकरी यांचा पुतळा तोडून मुठा नदीत फेकला.
संदर्भ


वर्ग:मराठा संघटना
वर्ग:महाराष्ट्रातील संघटना
सईबाई भोसले

सईबाई भोसले (२९ ऑक्टोबर १६३३ – ५ सप्टेंबर १६५९) या छत्रपती शिवाजी महाराजांच्या पहिल्या पत्नी आणि छत्रपती संभाजी महाराजांच्या आई होत्या.

सईबाई या फलटणच्या निंबाळकर घराण्यातील मुधोजीराव नाईक निंबाळकर यांच्या पुत्री होत. निंबाळकर तंजावरच्या पवार कुळातील घराणे आहे. सईबाई यांना तलवार बाजीची आवड होती. सईबाई यांचा विवाह शिवाजीमहाराजांशी लालमहाल येथे १६ मे १६४० रोजी झाला. त्यावेळी शिवाजी महाराजांचे वय ११ वर्षे तर सईबाईंचे वय ७ वर्षे होते. त्या शिवाजी महाराजांच्या प्रथम पत्नी होत्या. त्यांनी वयाच्या २४व्या वर्षी १४ मे १६५७ रोजी संभाजी महाराजांना जन्म दिला. त्यानंतर सईबाईंची तब्येत बाळांतव्याधी मुळे खालावली. संभाजी महाराज दोन वर्षांचे असताना ५ सप्टेंबर १६५९ रोजी महाराणी सईबाईंचा मृत्यू झाला.


वर्ग:भोसले घराणे
वर्ग:शिवाजी महाराज
वर्ग:इ.स. १६३३ मधील जन्म
वर्ग:इ.स. १६५९ मधील मृत्यू
वर्ग:स्त्री चरित्रलेख
वर्ग:मराठा साम्राज्यातील स्त्रिया
विद्युतभार

विद्युतभार (electric charge)

इलेक्ट्रॉनची संख्या म्हणजे विद्युत आवेश(Electric Charge ) होय.

इलेक्ट्रिक चार्ज ही भौतिकशास्त्रातील एक मूलभूत संकल्पना आहे.

• विद्युतभार : विद्युतभार सकारात्मक किंवा नकारात्मक असू शकतो.

• परिणाम : समान शुल्क एकमेकांना दूर करतात आणि विपरीत शुल्क एकमेकांना आकर्षित करतात.


आण्विक कणांची स्वायत्त आणि मुलभूत विशेषता. ही त्यांची विद्युतचुंबकीय क्रिया-प्रतिक्रिया ठरविते.


वर्ग:विद्युतचुंबकशास्त्र
वर्ग:भौतिकशास्त्र